नई दिल्‍ली. भारतीय स्‍टेट बैंक (SBI) दो साल की पोस्‍ट डॉक्‍टोरल रिसर्च फेलोशिप लाया है। इसके तहत फेलो को हर माह 1 लाख रुपए का स्‍टाइपेंड दिया जाएगा। वहीं फेलोशिप खत्‍म होने पर परफॉर्मेंस के आधार पर 2 से 5 लाख रुपए तक की एकमुश्‍त राशि भी प्रदान की जाएगी। फेलोशिप के लिए ऑनलाइन रजिस्‍ट्रेशन 16 जुलाई से शुरू हो चुके हैं और आखिरी तारीख 30 जुलाई 2018 है। इस फेलोशिप के लिए भारत के नागरिकों के अलावा भारत से बाहर रहने वाले भी अप्‍लाई कर सकते हैं। ऑनलाइन एप्‍लीकेशन की हार्ड कॉपी एसबीआई कॉरपोरेट ऑफिस, मुंबई में पहुंचने की आखिरी तारीख 7 अगस्‍त 2018 है।